આમિર ખાન બાદ બોલિવૂડના સ્ક્રિપ્ટ રાઇટર સલીમ ખાને પણ આ ઘટના અંગે નિવેદન કર્યું છે અને તેમણે વડાપ્રધાન નરેન્દ્ર મોદીને આ ઘટના અંગે વધુ કડક પગલા લેવાની યાચના કરી છે. સલીમ ખાને ટ્વીટર પર આ અંગે ટ્વીટ કર્યું છે. તેમણે લખ્યું છે કે, 'બેંગ્લોરમાં યુવાઓ દ્વારા જે હરકત કરવામાં આવી છે તે શરમજનક છે. આવી ઘટનાઓ વારંવાર બની રહી છે. ક્યારેક અમે પણ યુવાન હતા, પરંતુ અમારા સમયમાં આવું ક્યારેય બન્યું નથી. વડાપ્રધાન નરેન્દ્ર મોદી હંમેશા યુવાઓની શક્તિની વાત કરે છે. મારી તેમને નમ્ર વિનંતી છે કે યુવાઓની શક્તિનો યોગ્ય દિશા આપવા માટે આ મામલે કડક પગલાં લે.' જો કે, આ સલીમ ખાનનું ઓફિયલ ટ્વીટર એકાઉન્ટ છે કે કેમ એ વાતની પુષ્ટિ કરવામાં આવી નથી.